PRITARTA PRITARTA PATVIRTINTA

Šilutės lopšelio-darželio „Žibutė“ Šilutės rajono savivaldybės Šilutės lopšelio-darželio „Žibutė“

tarybos 2019 m. lapkričio 25 d. administracijos direktoriaus direktoriaus 2019 m. gruodžio 19 d.

protokolu Nr. 3 2019 m. gruodžio 17 d. įsakymu Nr. V1- 97

įsakymu Nr. A1-1395

**ŠILUTĖS LOPŠELIO-DARŽELIO „ŽIBUTĖ“**

**2020-2022 M. STRATEGINIS VEIKLOS PLANAS**

2019-11-25

Šilutė

**ŠILUTĖS LOPŠELIO-DARŽELIO ,,ŽIBUTĖ“** **2019-2021 M.**

**STRATEGINIS VEIKLOS PLANAS**

|  |  |
| --- | --- |
| Asignavimų valdytojas | Šilutės savivaldybės lopšelis-darželis ,,Žibutė “.  Kodas 190687584 |

|  |  |
| --- | --- |
| Misija: | Atsakingai ugdyti sveiką, laisvą, kūrybišką asmenybę. Teikti kokybiškas švietimo paslaugas ir tenkinti vaikų ugdymo/si poreikius. Sudaryti galimybes vaikui laiku pasiekti mokyklinę brandą. |

|  |  |
| --- | --- |
| **Situacijos analizė** | |
| **Išorinės aplinkos analizė:** | |
| **Politiniai veiksniai.** Lietuvos švietimo politika yra formuojama atsižvelgiant į Europos Sąjungos švietimo gaires ir prioritetus. Bendriausi nacionaliniai švietimo tikslai suformuluoti dviejuose dokumentuose – Lietuvos Respublikos švietimo įstatyme ir Valstybės pažangos strategijoje „Lietuva 2030“, iškėlusioje sumanios Lietuvos viziją. Valstybės pažangos strategijos „Lietuva 2030“ nuostata „Lietuva - tai šalis, kurioje skatinamas žmonių kūrybiškumas, saviraiška ir kurios gerovę kuria atsakingi, kūrybingi ir atviri žmonės“ - artima ikimokyklinio ugdymo mokyklos veiklos nuostatoms. Lietuvos švietimo politika skatina numatyti bendrąsias ikimokyklinio ir priešmokyklinio ugdymo mokyklų perspek-tyvos tobulinimo gaires, daugiau dėmesio skirti vaikų specialiųjų poreikių tenkinimui, socialinės atskirties mažinimui, žinių kūrimui ir taikymui, valdymo tobulinimui, novatoriškumo ir kūrybingumo visuose švietimo ir mokymo lygmenyse didinimui.  Ikimokyklinis ir priešmokyklinis ugdymas yra pirminė Lietuvos švietimo pakopa, užtikrinanti lygias starto galimybes mokymuisi pradinio ugdymo pakopoje. Todėl svarbu, kokius reikalavimus ir reikšmę šio ugdymo pakopoms skirs šalies vyriausybė, rajono savivaldybės vadovai politiniame, socialiniame, ekonominiame ir inovacijų lygmenyje. Švietimas turi tapti svarbiausiu Lietuvos valstybės prioritetu.  Lietuvos švietimo strateginiai tikslai - rengti projektus Europos Sąjungos struktūrinių fondų paramai gauti, kurti informacinę visuomenę, didinti kompiuterinį raštingumą, įgyvendinti ikimokyklinio ir priešmokyklinio ugdymo plėtros programą, įgyvendinti sveikos gyvensenos prevencines programas, užtikrinti kvalifikacijos tobulinimo sistemos kokybę, plėtoti paslaugų prieinamumą šeimoms, auginančioms specialiųjų poreikių vaikus.  Rengiant 2020-2022 m. strateginį veiklos planą vadovautasi Lietuvos Respublikos švietimo įstatymu (2011); Valstybinės švietimo 2013-2022 metų strategijos nuostatomis (2013-02-23 Nr. XII-745); Valstybės pažangos strategija „Lietuva 2030“, Lietuvos Respublikos Vyriausybės patvirtinta strateginio planavimo metodika (2002-06-06 Nr. 827), ir planavimo metodikos patvirtinimo, pakeitimu (2018-02-28 Nr. 188). Lietuvos Respublikos švietimo ir mokslo ministro įsakymu 2018 m. vasario 5 d Nr. V-100 „Dėl priešmokyklinio ugdymo tvarkos aprašo patvirtinimo“ pakeitimo, kuriame numatomas priešmokyklinis ugdymas nuo 5-rių metų. | |
| **Ekonominiai veiksniai.** Šių dienų Lietuvos ekonominė ir socialinė padėtis kelia naujus iššūkius pagalbos vaikui ir šeimai sistemai. Ikimokyklinio ir priešmokyklinio ugdymo įstaigos veiklą įtakoja bendrieji Lietuvos ekonominiai rodikliai. Savivaldybė, dėl lėšų stokos, skiria nepakankamai lėšų efektyviam lopšelio-darželio ūkio problemų sprendimui. Reikalingas didesnis finansavimas techninei pastato, teritorijos būklei. Būtina apšiltinti pastatą, pakeisti tvorą, įrengti Higienos normą atitinkančius  žaidimų įrengimus. Darželio teritorijos aptvėrimas, žaidimų aikštelių žaidimų įranga neatitinka Lietuvos Higienos normos HN75:2016 reikalavimų, neužtikrina vaikų saugumo.  Kiekvienais metais lopšelio-darželio „Žibutė“ bendruomenė (ugdytinių šeimos nariai, darbuotojai) remia pajamų mokesčio dalimi (iki 2%) ir prisideda prie įstaigos ugdymo aplinkos atnaujinimo.  Lopšelio-darželio materialinė bazė dar nėra gera. Ugdymo reikmes tik iš dalies patenkina Valstybės lėšos, skirstomos pagal patvirtintą Mokinio krepšelio lėšų apskaičiavimo ir paskirstymo metodiką. Pinigai naudojami pedagogų atlyginimams ir kvalifikacijos kėlimui, ugdymo priemonėms, interneto ryšio paslaugoms apmokėti. | |
| **Socialiniai veiksniai.** Ekonominis tėvų aktyvumas ir užimtumas, skatina kuo anksčiau atiduoti vaikus į ikimokyklinę įstaigą. Didėja visuomenės poreikis ikimokykliniam ir priešmokykliniam ugdymui. 2017 m. rugsėjo 1 d. lopšelyje-darželyje atidarytos dar dvi grupės: viena ankstyvojo amžiaus vaikams, kita ikimokyklinė, mišri grupė. Grupių atidarymui lėšos skirtos iš Šilutės rajono savivaldybės. Taip patenkinome visų, norinčiųjų lankyti ikimokyklinę įstaigą, poreikius. Ugdymo modelių, programų įvairovė atitinka tėvų, auginančių ikimokyklinio ir priešmokyklinio amžiaus vaikus, lūkesčius.  Valstybės socialinė politika nukreipta į paramos šeimai ir vaikams sistemos tobulinimą. Daugiavaikės šeimos turi pirmumo teisę priimant vaikus į darželį, socialinės atskirties rizikos šeimos gauna pašalpas vaikų išlaikymui. Stebima vaikų sergamumo lėtinėmis ligomis didėjimo tendencija. Daugėja alergiškų, raidos ir intelekto, kalbos ir kalbėjimo problemų turinčių vaikų. Lopšelyje-darželyje „Žibutė“ veikia viena speciali - logopedinė grupė specialiųjų poreikių vaikams, turintiems kalbos ir kalbėjimo sutriki-mų. Yra įvesti logopedo, judesio korekcijos mokytojo, socialinio ir specialiojo pedagogų, mokytojo padėjėjo etatai, kurie labai reikalingi dirbant su vaikais, turinčiais didelių specialiųjų ugdymo/si poreikių. Būtinas ir psichologo etatas.  Įstaigoje veikia vaikų pasiekimų ir pažangos stebėjimo ir fiksavimo sistema. Ugdytinių pasiekimai ir pažanga atspindi Excel programa darytose diagramose. Jie sistemingai aptariami ir analizuojami.  Visi ugdytiniai, lankę lopšelio-darželio priešmokyklinę grupę, pasiekė mokyklinę brandą. | |
| **Technologiniai veiksniai**. Vienu iš pagrindinių Valstybės ilgalaikės raidos strategijos tikslų yra vykdyti informacinės ir žinių visuomenės plėtros programą. Informacinės ir komunikacinės techno-logijos veikia ugdymo/si metodus, daro įtaką ne tik ugdymo turiniui, bet ir visam ugdymo procesui. Jos tampa svarbiu veiksniu modernizuojant ikimokyklinio ugdymo įstaigą, teikiant informaciją visuo-menei ir socialiniams partneriams, diegiant šiuolaikinę įsivertinimo ir vertinimo kultūrą. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų infrastruktūrą. Lopšelyje-darželyje „Žibutė“ sukurtos kelios kompiuterinės vietos ir sudarytos prieigos, siekiama informacinės kultūros ir kompiuterinio raštingumo ugdymo. Informacija apie įstaigos veiklą teikiama interneto tinklapyje [www.silutezibute.lt](http://www.silutezibute.lt)  Dauguma įstaigos darbuotojų yra įvaldę informacines technologijas. Lopšelio-darželio pedagogai nau-dojasi kompiuteriais, video medžiaga, internetiniu ryšiu, muzikiniu centru, multimedijos įranga, kopijavimo aparatu, spausdintuvais, interaktyvia lenta.  Pedagogai siekia supažindinti vaikus su informacinėmis technologijomis. Informacinių technologijų ir komunikacinių sistemų diegimas bei naudojimas darželyje yra svarbus veiksnys naujai pradėjusių dirbti mokytojų kompetencijų įgijimui. Tačiau iš dalies pasenusi, nepakankama kompiuterinė bazė, galimybes riboja. | |
| **Teisinė bazė.** Šilutės lopšelio-darželio ,,Žibutė“ veiklą reglamentuoja įstaigos nuostatai, Lietuvos Respublikos Švietimo Įstatymas, Lietuvos Respublikos Konstitucija, Lietuvos Respublikos švietimo ir Biudžetinių Įstaigų įstatymai, Vaiko teisių konvencija, Lietuvos Respublikos Vyriausybės nutarimai, Švietimo ir mokslo ministro įsakymai, Šilutės rajono savivaldybės tarybos sprendimai, Šilutės rajono savivaldybės administracijos direktoriaus, Švietimo skyriaus vedėjo įsakymai. | |
| **Vidinės aplinkos analizė:** | |
| **Organizacinė struktūra.** Šilutės lopšelio-darželio „Žibutė“ organizacinę struktūrą sudaro: adminis-tracija, pedagoginis personalas, švietimo pagalbos specialistai: logopedai, socialinis pedagogas, jude-sio korekcijos mokytojas, specialusis pedagogas ir mokytojo padėjėjas. Aptarnaujantis personalas: valytojai, virėjai, auklėtojų padėjėjai, pastatų ir teritorijos priežiūros darbininkai. Šilutės lopšelyje-darželyje „Žibutė“ ugdomi 179 vaikai, yra sukomplektuota 11 grupių: 2 lopšelio grupės vaikams nuo 1 m. iki pradinio ugdymo pradžios, 2 lopšelio grupės vaikams nuo 2 m. iki pradinio ugdymo pradžios, 4 darželio grupės vaikams nuo 3 m. iki pradinio ugdymo pradžios, 2 priešmokyklinio ugdymo grupės, 1 logopedinė darželio grupė - vaikams su kalbos ir kalbėjimo sutrikimais. | |
| **Žmogiškieji ištekliai.** Šilutės lopšelis-darželis ,,Žibutė“ - savivaldybės biudžetinė ikimokyklinio ugdymo įstaiga. Lopšelyje-darželyje yra 48,85 etato. Iš jų: 25,35 - pedagoginio (iš jų 17 pedagogų su aukštuoju išsilavinimu) ir 23,50 aptarnaujančio personalo etatai.  Dirba 2 vadovai: direktorius - II vadybinė kvalifikacinė kategorija, pavaduotojas ugdymui, 22 pedagogai.  Ugdymą vykdo 2 priešmokyklinio ugdymo mokytojai, 15 ikimokyklinio ugdymo mokytojų, 5 specialistai. Jų kvalifikacinės kategorijos:  4 vyresnieji ikimokyklinio ugdymo mokytojai,  2 ikimokyklinio ugdymo mokytojai metodininkai,  1 priešmokyklinio ugdymo mokytojas metodininkas,  1 logopedas metodininkas,  1 vyresnysis muzikos mokytojas,  1 judesio korekcijos mokytojas metodininkas.  Švietimo pagalbos paslaugas teikia lopšelio-darželio logopedas, judesio korekcijos mokytojas, socialinis ir specialusis pedagogai ir psichologas (mums priskirtas iš Šilutės 1-sios gimnazijos).  Didesnė dalis pedagogų turi didelę praktinės veiklos patirtį, rūpestingi, gebantys skirti dėmesį kiekvienam vaikui. Tai kompetentingi, aukštos kvalifikacijos ikimokyklinio ir priešmokyklinio ugdymo pedagogai, kurie siekia pažinti vaiką, perteikti kultūrines ir tautines vertybes, aktyviai įsitraukia į Šilutės ar respublikinius projektus, akcijas, skaito pranešimus, dalijasi gerąja darbo patirtimi, dalyvauja seminaruose, praktiniuose užsiėmimuose, organizuoja parodas ir renginius.  Meninio ugdymo mokytojas (muzikinis ugdymas) ugdo vaikų estetinę nuovoką ir emocinės raiškos gebėjimus, meninės kompetencijos pagrindus, organizuoja muzikinę veiklą su ankstyvojo, ikimokyklinio ir priešmokyklinio amžiaus vaikais. Muzikinis vaikų ugdymas organizuojamas įvairiomis formomis: muzikos pratybos, muzikinė veikla grupei, papildoma veikla individualiam ir grupiniam darbui su gabiaisiais vaikais, logoritmika, euritmija.  Lopšelio-darželio nepedagoginį personalą sudaro 24 žmonės. | |
| **Planavimo sistema**. Lopšelio-darželio „Žibutė“ planavimo struktūra: strateginis planas, metinis veiklos planas, ilgalaikiai grupių planai, pritaikytos ugdymo programos. Planams sukurti suburiamos darbo grupės prie kurių prisijungia iniciatyvūs bendruomenės nariai (strateginiam planui, metiniam veiklos planui, individualioms ugdymo programoms). Planais siekiama dermės tarp įvairių planų tikslų ir uždavinių ir yra derinami su savivaldos institucijomis. Planavimo formos ir procedūros nuolatos tobulinamos siekiant kuo didesnio visos įstaigos bendruomenės veiklos efektyvumo. Ugdymo procesas organizuojamas įgyvendinant „Ankstyvojo ugdymo vadovą“, „Ankstyvojo amžiaus vaikų kūrybiškumo ugdymas“, „Ikimokyklinio amžiaus vaikų kūrybiškumo ugdymas“, valstybės nustatytus reikalavimus atitinkančią, įstaigos pedagogų parengtą ir atnaujinamą ikimokyklinio ugdymo programą „Vaikystės pieva“ (Šilutės rajono savivaldybės tarybos 2016 m. gegužės 5 d. sprendimo Nr. T1-325). Šalia pagrindinių programų taikomos kitos alternatyvios programos: Sveikatos stiprinimo programa 2018-2021 metams „Sveikatos karuselė“, tarptautinė socialinių įgūdžių programa ,,Zipio draugai‘‘ ir Valdorfo pedagogikos metodika.  Ikimokyklinio amžiaus vaikų pasiekimai vertinami pagal Lietuvos Respublikos švietimo ir mokslo ministerijos ir švietimo aprūpinimo centro 2014 metų „Ikimokyklinio amžiaus vaikų pasiekimų aprašą“. Priešmokyklinis ugdymas organizuojamas pagal “Priešmokyklinio ugdymo bendrąją programą”, patvirtintą 2014 m. rugsėjo 2 d. Švietimo ir mokslo ministro įsakymu Nr. V-779. Svarbiausias ikimokyklinio ir priešmokyklinio ugdymo kokybės rodiklis – kiekvieno vaiko pasiekimai ir daroma pažanga.  Rengiami ir įgyvendinami projektai. Dalyvaujame respublikiniuose projektuose „Sveikatos želmenėliai“, LTOK „Olimpinė karta“ projektuose, Respublikiniame ikimokyklinio ugdymo kūno kultūros pedagogų asociacijos (RIUKKPA) projekte „Mažųjų olimpiada“. Respublikiniuose projektuose skirtuose Lietuvos 100-čio paminėjimui.  Siekdami aukštesnės ugdymo kokybės, nuo tradicinio ugdymo grupėse einame prie ugdymo lauke.  Planavimo pagrindas – vaiko idėjos, savarankiška, kūrybinė veikla, pedagogo pasiūlymai, ugdantys ugdytinių vertybines nuostatas, gebėjimus, būtiną gyvenimišką patirtį. | |
| **Finansiniai ištekliai.** Lopšelio-darželio ,,Žibutė“ finansinius išteklius sudaro steigėjo - Šilutės rajono savivaldybės tarybos skiriamos lėšos ir specialioji dotacija - mokinio krepšelio lėšos, apskaičiuotos priešmokyklinio ir ikimokyklinio ugdymo grupių vaikams, tėvų ir rėmėjų lėšos. Tačiau įstaigos finansavimas - nepakankamas. Materialinę bazę sudaro pastatai, inventorius, ugdymo priemonės. | |
| Ryšių sistema, informacinės ir komunikavimo sistemos.  Lopšelyje-darželyje kompiuterizuota 12 darbo vietų. 6 kompiuteriai prieinami pedagogams, po vieną kompiuterį sekretoriui, buhalteriui, direktoriui, pavaduotojui ugdymui, ūkvedžiui ir sandėlininkui (maisto tvarkytojui), įdiegtas šviesolaidinis interneto ryšys, 1 telefono abonentas, naudojamas elektroninis paštas. Buhalterinės operacijos atliekamos naudojant bankų internetines sistemas. Parengta tėvų ir darbuotojų informavimo sistema (stendai, skrajutės, susirašinėjimai, individualūs pokalbiai, renginiai, socialiniai tinklai). Informaciją apie įstaigos veiklą skelbiame interneto svetainėje [www.silutezibute.lt](http://www.silutezibute.lt)  Bendradarbiaujame su kitais Šilutės lopšeliais-darželiais, Šilutės meno mokykla, Žibų pradine mokykla, Klaipėdos Valstybine kolegija ir kt. Organizuojame atviras ugdymo veiklas vaikų tėvams, kitų ikimokyklinių įstaigų pedagogams, akcijas, įtraukdami vaikų tėvus, bendruomenę, kurių tikslas - susipažinti su įstaigoje vykdoma veikla, pasiekimais. | |
| **Vidaus darbo kontrolė.** Įstaigos veiklą reglamentuoja nuostatai, darbuotojų pareiginės instrukcijos,  vidaus, darbo tvarkos taisyklės. Įstaigoje sukurta veiksminga ir efektyvi vidaus darbo kontrolės sistema, kuri vykdoma nuosekliai ir planingai. Įstaigoje įdiegta vertinimo ir įsivertinimo sistema. Už kiekvieną veiklos sritį yra atsakingi darbuotojai. Kas ketvirtį suvedami ugdomosios ir finansinės - ūkinės veiklos rezultatai, išanalizuojami pasiekimai bei trūkumai, numatomos gairės, priimami nutarimai darbo efektyvumo gerinimui. Darbo įvertinimui ir įsivertinimui naudojamos anketinės apklausos, taikomi testai . Pedagoginės priežiūros rezultatai aptariami metodinės grupės pasitari-muose, mokytojų tarybos posėdžiuose, pedagogų susirinkimuose. | |
| **SSGG analizė:** | |
| **Stiprybės.**  1.Teikiama kompleksinė pagalba vaikui.  2. Veikia sveikatingumo kompleksas.  3. Įstaigoje dirba kvalifikuoti, didelę patirtį turintys pedagogai, stiprūs specialistai (logopedas, socialinis pedagogas, judesio korekcijos mokytoja, specialusis pedagogas, psichologas, mokytojo padėjėjas).  4. Taupiai naudojamos lėšos.  5. Sėkmingai taikomos ir tėvų palankai vertinamos naujos technologijos ugdymo procese (interaktyvi lenta, šviesos stalai, kinetinis smėlis).  6. Organizuojama daug edukacinių, kultūrinių, sportinių renginių.  7. Modernizuojama materialinė bazė, ugdymas.  8. Puoselėjamos darželio tradicijos.  9. Renovuoti sanitariniai mazgai, skalbykla, dalis darželio patalpų.  10. Kokybišką vaikų poilsį miego metu užtikrina stacionarūs miegamieji.  11. Erdvi, pakankamai apželdinta teritorija. | |
| **Silpnybės.**  1. Nepakankamas finansavimas.  2. Daugėja vaikų su specialiaisiais poreikiais.  3. Ugdymo diferencijavimas, teikiant pagalbą raidos, elgesio sutrikimų turintiems vaikams.  4. Didelė biurokratija.  5. Materialinė bazė :  5.1. reikalingas einamas grupių remontas. Susidėvėję, neatitinkantys higienos reikalavimų stalai, kėdės, dalis lovų;  5.2. reikalinga atnaujinti ir apšiltinti darželio fasadą. Būtina įrengti apsaugos nuo žaibo įrenginį ir atnaujinti susidėvėjusią elektros instaliaciją, atnaujinti šilumos sistemą;  5.3. virtuvėje reikalinga atnaujinti indų džiovinimo ir laikymo lentynas;  6. Trūksta kiemo įrenginių vaikų užimtumui lauke.  7. Trūksta naujos kompiuterinės įrangos.  8. Būtina pakeisti teritoriją juosiančią tvorą.  9. Kiemo plytelės išsikraipiusios, suskilinėjusios. Siekiant užtikrinti vaikų saugumą lauke, jas būtina keisti.  10. Reikalingi kompiuteriai grupėse. | |
| **Galimybės:** 1. Renovavus pastatą dėl energijos taupymo bei šilumos išsaugojimo būtų sudarytos saugios, geresnės darbo ir gyvenimo sąlygos vaikams ir darbuotojams. Sumažėtų išlaidos pastato išlaikymui.  2. Vaikai ir darbuotojai gaus elementarius kompiuterinio raštingumo įgūdžius. Darbuotojų darbo kokybė bus geresnė, spartesnė.  3. Bus saugesnis ir turiningesnis vaikų užimtumas lauke. Vaikai galės patenkinti judėjimo poreikį, turės palankesnes galimybes sportui.  4. Kiekvienam vaikui bus galima parinkti kėdutę ir stalą pagal jo ūgį .  5. Suformuoti kryptingą tėvų švietimo sistemą.  6. Naujų rėmėjų pritraukimas materialinei bazei gerinti.  7. Įvairesni bendravimo su tėvais būdai ir formos, sistemingas tėvų konsultavimas apie įvairios pagalbos vaikui būdus ir galimybes darželyje. | |
| **Grėsmės:** | |
| 1. Lopšelio-darželio strateginis planas gali likti deklaratyvus, jei nebus paremtas finansavimu.  2. Visuomenėje nepakankamai vertinama ikimokyklinio amžiaus vaikų ugdymo reikšmė formuojant asmenybę.  3. Nestabili šeimų finansinė padėtis, pasitaikanti socialinė atskirtis.  4. Nesaugi aplinka. | |
| **Strateginio tikslo pavadinimas:**  Gerinti švietimo kokybę ir efektyvumą bei sudaryti sąlygas mokytis visą gyvenimą | Kodas |
| 01 |
| **Strateginio tikslo aprašymas.**  Šilutės lopšelyje–darželyje ,,Žibutė“ yra sukomplektuota 11 grupių. Vietų skaičius - 186 vaikai. Įstaigoje yra 48,85 etatų, iš jų 25,35 - pedagogų (17 su aukštuoju išsilavinimu), 23,50 – aptarnau-jančių darbuotojų.  Sieksime ugdymo kokybės:  1. tobulinant pedagogų profesinę kompetenciją;  2. ugdymo procese taikant naujas technologijas;  3. atnaujinant ikimokyklinio ugdymo programą „Vaikystės pieva“, modernizuojant ugdymą, ugdo-mąją aplinką.  Teikiamų paslaugų kokybė atitiks visuomenės poreikius ir padės lopšeliui-darželiui siekti savitumo. Bus sukurta patraukli, šiuolaikiška ir estetiška ugdymo(si) aplinka, tenkinanti lopšelio-darželio ben-druomenės poreikius, ugdomi įgūdžiai, padėsiantys vaikui sėkmingai socializuotis. Ugdymosi rezul-tatus lems sveika aplinka, saugūs bendruomenės narių santykiai. Pagrindiniai vykdytojai – pedago-gai. Jie nuolatos tobulins pedagoginę kompetenciją, sieks aukštesnės kvalifikacijos, taikys įvairias ugdymo formas ir metodus, suteiks vaikams dabarties žmogui būtinas kompetencijas. Mokinio krep-šelio ir aplinkos lėšos bus naudojamos veiksmingai, bus užtikrintas sėkmingas įstaigos funkcionavi-mas. | |
| **Įgyvendinant šį strateginį tikslą vykdoma programa.**  Ugdymo kokybės ir sporto plėtros programa | |

**ŠILUTĖS SAVIVALDYBĖS LOPŠELIO – DARŽELIO ,,ŽIBUTĖ“**

**PROGRAMOS APRAŠYMAS**

|  |  |  |  |  |
| --- | --- | --- | --- | --- |
| **Biudžetiniai metai** | **2019 m.** | | | |
| **Asignavimų valdytojas, kodas** | Šilutės savivaldybės lopšelis-darželis ,,Žibutė“, 190687584 | | | |
| **Vykdytojas, kodas** | Šilutės lopšelis-darželis ,, Žibutė“, 190687584 | | | |
|  | | | | |
| **Programos pavadinimas** | Ugdymo kokybės ir sporto plėtros programa | Kodas | | **01.** |
|  | | | | |
| **Programos parengimo argumentai** | Šilutės lopšelis-darželis ,,Žibutė“ vykdo savivaldybės deleguotas funkcijas.  Ugdo ir globoja ikimokyklinio amžiaus vaikus, formuoja jų charakterį, ren-gia vaikus mokyklai ir gyvenimui. Atsižvelgiant į savivaldybės ekonominį ir kultūrinį vystymąsi saugo ir tausoja materialines vertybes, pastatą, ugdy-mo priemones. Programos tikslas: pasiekti, kad Šilutės lopšelis-darželis ,,Žibutė“ taptų šiuolaikine, modernia, pedagoginius, sanitarinius-higieninius reikalavimus atitinkančia ikimokykline įstaiga. | | | |
| **Strateginės srities pavadinimas**  **( pagal ŠRSPP**) | Švietimo, sveikatos ir socialinio sektoriaus plėtojimas | | **Kodas** |  |
| **Su programa įgyvendinamas įstaigos strateginis tikslas:** | **Teikti kokybiškas bendrojo lavinimo paslaugas.** | | **Kodas** | **01** |
| **Programa** | Tęstinė | | | |

|  |  |  |  |
| --- | --- | --- | --- |
| **Programos aprašymas:** Ši programa garantuoja kokybiškų švietimo paslaugų teikimą ikimokyklinio ugdymo įstaigoje, kuri turi atitikti Ikimokyklinių įstaigų Higienos normą ir darželio aprūpinimo standartus, užtikrinimą. Parengtos programos dėka bus išlaikoma tinkama ugdymo(si) aplinka, bus galima stiprinti švietimo įstaigos materialinius ir intelektualinius resursus, tenkinti vaikų ir tėvų pažinimo, lavinimosi ir saviraiškos poreikius. Programos dėka bus sudaromos galimybės pedagogams įsisavinti naujus darbo metodus ir naujas technologijas. Užtikrinsime ugdymos(si) programų pasirinkimą ir kokybę t. y. išlaikysime ugdymo aplinką, užtikrinsime darbo užmokestį, soc. draudimą, įsigysime ugdymo priemonių pagal mokyklų aprūpinimo standartus, sudarysime sąlygas pedagogams kelti kvalifikaciją, sudarysime sąlygas pilietiniam ugdymui (parodų lankymas, pažintinės ekskursijos), edukacinei veiklai ir sveikatingumo programoms.  **Uždavinys - užtikrinti ugdymo (-si) programų įvairovę ir kokybę šiuolaikiškai aprūpintoje įstaigoje.** | | | |
| **Programos tikslas** | **Sukurti saugią ir sveiką ugdymosi aplinką** | **Kodas** | **01.05** |
| **Tikslo aprašymas:**  Žinant, kad reikalavimai ugdymo sąlygoms nuolat kinta, tai turi įtakos ir švietimo finansavimui - reikalingos lėšos modernizuoti ugdymo sąlygas, gerinti įstaigų patalpų būklę: pakeisti susidėvėjusią šildymo sistemą ir elektros instaliaciją, apšildyti pastatą iš lauko, perdengti stogą nauja stogo danga nes pastaroji pralaidi šilumai ir vietomis lietaus vandeniui, sutvarkyti sporto ir žaidimų aikštynus, įsigyti naujų, saugių kiemo įrengimų, reikalingų aktyviam vaikų fiziniam lavinimui, atlikti kiemo asfalto dangos remonto darbus, taip pat atnaujinti grupių baldus ir sporto inventorių, sudaryti tinkamas sąlygas integruotis ugdymo įstaigose specialiųjų poreikių vaikams – įsigyti ir pritaikyti stalus, kėdes. Saugumui užtikrinti būtina įrengti apsaugos nuo žaibo įrenginį. Būtina papildyti lovos skalbinius ir rankšluosčius, kad įstaigoje būtų bent po du komplektus vienam vaikui. Vaikų ugdymo kokybės gerinimui būtina atnaujinti ir įsigyti žaislų, knygų, metodinių priemonių bei tikslingai jas panaudoti.  **Uždavinys – sukurti šiuolaikišką ir estetišką higienos reikalavimus atitinkančią edukacinę aplinką.** | | | |
| **Programos tikslas** | **Informacijos ir komunikacijos technologijų diegimo švietimo įstaigoje programos įgyvendinimas** | **Kodas** | **02.** |
| **Tikslo aprašymas:**  Kad siekti kokybiško ugdymo, savo darbo kokybės – turime žengti kartu su laikmečiu, modernizuoti ugdymą ir ugdymo procese naudoti naująsias technologijas. Todėl būtina apsirūpinti kompiuterine ir organizacine technika. Informacinės technologijos nuolat atsinaujina, todėl siūloma pedagogams tobulinti kompiuterinį raštingumą, domėtis ir pritaikyti naujoves savo darbe.  **Uždavinys - Sudaryti galimybę naudotis informacijos ir komunikacijos technologijomis įstaigoje.** | | | |
| **Programos tikslas** | **Renovacijos programos įgyvendinimas** | **Kodas** | **03.** |
| **Tikslo aprašymas .**  Sudaryti tinkamas ugdymo/si galimybes, tenkinti visuomenės poreikius, gerinti ir modernizuoti papildomojo ugdymo įstaigų materialinę bazę. Stiprinti intelektualinius resursus, sudaryti saugią, sveiką, estetišką ugdymo/si aplinką ir Higienos normą atitinkančias ugdymo sąlygas. Būtina keisti dalį vidinių durų. Atnaujinimo reikia pastato fasadui, trims laiptinėms. Reikia keisti susidėvėjusią šildymo sistemą ir elektros instaliaciją.  **Uždavinys – baigti renovuoti įstaigą.** | | | |
| **Programos tikslas** | **Specialiųjų programų įgyvendinimas** | **Kodas** | **04.** |
| **Tikslo aprašymas:**  Užtikrinsime maitinimo organizavimą lopšelyje–darželyje. Kad įgyvendintume šį tikslą – griežčiau kontroliuosime tėvų mokesčius už vaikų maitinimą. | | | |
| **Programos tikslas** | **Darbo rinkos programų įgyvendinimas** | **Kodas** | **05.** |
| **Tikslo aprašymas:**  Kiekvienais metais būtina atsinaujinti ir pasirengti naujiems mokslo metams. Tam reikia sutvarkyti ugdomąją aplinką, atlikti einamąjį remontą. Bendradarbiausime su darbo birža, savivaldybės taryba dėl viešųjų darbų programų vykdymo. | | | |

|  |
| --- |
| **Numatomas programos įgyvendinimo rezultatas .**  Įgyvendinus programą bus užtikrintos Šilutės lopšelio-darželio funkcionavimui būtinos sąlygos. Au-  gant tėvų reikalavimams bus užtikrintos geros sąlygos vaikų gyvenimui ir veiklai darželyje. Įstaiga bus modernizuota. Darbuotojai galės naudotis interneto paslaugomis ieškant reikiamo įsakymo, nutarimo ir t. t. ir tai netrukdys telefoniniam ryšiui. Dėl pakankamos šilumos įstaigos viduje, galėsime tinkamai sportuoti, vesti įvairius sveikatingumo užsiėmimus įstaigos sveikatingumo komplekse, atlikti grūdinimo, judesio korekcijos, ritminio masažo procedūras. Turėsime daugiau žaislų darželio viduje ir lauke. Lauke sportuosime atnaujintame sporto aikštyne. Įsigiję daugiau patalynės komplektų turėsime galimybę pilnai vykdyti Lietuvos Respublikos ikimokyklinių įstaigų Higienos normą. Žaibosaugos įrengimas ir nauja elektros instaliacija užtikrins saugesnes sąlygas vaikams. Neekonomiškai panaudojamą žmogiškosios energijos rezervą galėsime nukreipti tiesiogiai vaiko priežiūrai ir ugdymui. Tėvai su malonumu rinksis mūsų įstaigą, nes matys, kad čia jų vaikui gera, kad jis čia jaučiasi saugus ir mylimas. |

|  |
| --- |
| **Galimi programos vykdymo ir finansavimo variantai :**  Valstybės ir savivaldybės biudžeto lėšos, 2 procentai gyventojų pajamų mokesčio. |

|  |
| --- |
| **Veiksmai, numatyti Šilutės rajono strateginiame plėtros plane, kurie susiję su vykdoma pro –grama :** Patvirtintas naujas 2015-2024 m rajono strateginis plėtros planas. 4.1.1.2 Švietimo įstaigos modernizavimo įgyvendinimas 4.1.1.3. Sporto bazės atnaujinimas ir išplėtimas. 4.1.2.1. Specialiųjų poreikių vaikų integravimo galimybių užtikrinimas. |

|  |
| --- |
| **Susiję įstatymai ir kiti norminiai aktai:** švietimo įstatymas**,** sanitarinės-higieninės taisyklės ikimokyklinėms įstaigoms, biudžetinių įstaigų veiklą reglamentuojantys įstatymai. |

**Strateginio veiklos plano priedai**

1a forma Strateginis veiklos planas 2020-2022 m.

1b forma Programos aprašymas.

1 lentelė: 2020 – 2022 m. programos tikslų, uždavinių, uždavinių vertinimo kriterijai, priemonių ir

priemonių išlaidų suvestinė.

2 lentelė: 2019-2020 m. programos lėšų poreikis ir numatomi finansavimo šaltiniai.

3 lentelė: 2019-2020 m. bendras lėšų poreikis ir numatomi finansavimo šaltiniai.

4 lentelė: 2019-2020 m. programos ir projekto išlaidų suvestinė.

Direktorė Raimonda Jaruškevičienė

Vyr.buhalterė Irena Vinčienė

Asmuo atsakingas už programos koordinavimą

|  |  |
| --- | --- |
| Telefonas | 8 ~ 441 62254 |
| Data | 2019-11-25 |